
注讬专讜讘讬谉 讛 注"讗 - 驻讬专讜砖 砖讟讬讬谞讝诇抓

讜诪讗谉 讚讗诪专 [讜诪讬 砖讗讜诪专] 讗专讘注讛 讟驻讞讬诐 拽住讘专 [住讘讜专]: 砖专拽 诪谉 讛拽爪讛 讛驻谞讬诪讬 砖诇 讛拽讜专讛 讘诇讘讚 谞注砖讛 讻诪讘讜讬 谞注讜诇 讜诪讜转专 讘砖讬诪讜砖, 讜讗诐 讻谉, 讗住讜专 诇讛砖转诪砖 转讞转 讛拽讜专讛!


讜讚讜讞讬诐: 诇讗, 讚讻讜诇讬 注诇诪讗 拽住讘专讬 [砖讛讻诇 住讘讜专讬诐] 诪讜转专 诇讛砖转诪砖 转讞转 讛拽讜专讛. 讜讘讛讗 拽讗 诪讬驻诇讙讬 [讜讘讝讛 谞讞诇拽讜], 诪专 [讞讻诐 讝讛, 专讘 讬讜住祝] 住讘专: 拽讜专讛 诪讜注讬诇讛 诇诪讘讜讬 诪砖讜诐 讛讬讻专 诇讛讘讚讬诇讜 诪专砖讜转 讛专讘讬诐, 讜诇讻谉 讘讟驻讞 讘诇讘讚 讚讬, 砖讛专讬 讙诐 讘讟驻讞 讬砖 诪砖讜诐 讛讬讻专 诪住驻讬拽. 讜诪专 [讜讞讻诐 讝讛, 讗讘讬讬] 住讘专: 拽讜专讛 诪砖讜诐 诪讞讬爪讛 讜讗讬谉 诪讞讬爪讛 诪讜注讬诇讛 诇砖讟讞 讘驻讞讜转 诪讗专讘注讛 讟驻讞讬诐.


讜讗讬讘注讬转 讗讬诪讗, 讚讻讜诇讬 注诇诪讗 [讜讗诐 转专爪讛 讗诪讜专: 砖讛讻诇 住讘讜专讬诐]: 拽讜专讛 诪砖讜诐 讛讬讻专. 讜讛讻讗 [讜讻讗谉] 鈥�/span> 讘讛讬讻专 砖诇 诪讟讛 讜讘讛讬讻专 砖诇 诪注诇讛 拽诪讬驻诇讙讬; 讚诪专 [砖讞讻诐 讝讛, 专讘 讬讜住祝] 住讘专: 讗诪专讬谞谉 [讗讜诪专讬诐 讗谞讜] 讛讬讻专 砖诇 诪讟讛 讚讬谞讜 讻讛讬讻专 砖诇 诪注诇讛, 讜讚讬 讘讟驻讞 讗讞讚. 讜诪专 [讜讞讻诐 讝讛, 讗讘讬讬] 住讘专: 诇讗 讗诪专讬谞谉 [讗讬谉 讗谞讜 讗讜诪专讬诐] 讛讬讻专 砖诇 诪讟讛 讻讛讬讻专 砖诇 诪注诇讛, 讗诇讗 诇诪讟讛 爪专讬讱 诇讛讬讜转 讘讜诇讟 讬讜转专 讜讚讬谞讜 讘讗专讘注讛 讟驻讞讬诐.


讜讗讬讘注讬转 讗讬诪讗 讚讻讜诇讬 注诇诪讗 讗诪专讬谞谉 [讜讗诐 转专爪讛 讗诪讜专 砖诇讚注转 讛讻诇 讗讜诪专讬诐 讗谞讜]: 讛讬讻专 砖诇 诪讟讛 讻讛讬讻专 砖诇 诪注诇讛, 讜讘注爪诐 诪住驻讬拽 讗驻讬诇讜 讘讟驻讞, 讜讛讻讗 [讜讻讗谉] 讘讙讝讬专讛 砖诪讗 讬驻讞讜转 讜讬转诪注讟 讛讛讬讻专 讛讝讛 注诇 讬讚讬 讚专讬讻转 专讙诇讬 讛讗谞砖讬诐 讛讛讜诇讻讬诐 讘诪讘讜讬 拽诪讬驻诇讙讬 [谞讞诇拽讜], 砖专讘 讬讜住祝 讗讬谞讜 讞讜砖砖 砖诪讗 讬驻讞转, 讜讗讘讬讬 砖讗讬谞讜 诪住转驻拽 讘讟驻讞 讗讞讚 讞讜砖砖 砖诪讗 讛讛讬讻专, 讻诇讜诪专 讛讙讘讛转 讛拽专拽注 讘讟驻讞 讗讞讚, 讬驻讞转 注诇 讬讚讬 讚专讬住转 讛专讙诇讬诐 讜讗讝 讙诐 讟驻讞 诇讗 讬讛讬讛, 讜讗谞砖讬诐 诇讗 讬讘讞讬谞讜 讜讬砖转诪砖讜 讘诪讘讜讬 砖诇讗 讻讚讬谉.


讗 讛讬讛 讛诪讘讜讬 驻讞讜转 诪注砖专讛 讟驻讞讬诐 讘讙讜讘讛讜 讜讞拽拽 (讞驻专) 讘讜 诇讛砖诇讬诪讜 诇注砖专讛, 讻诪讛 讞讜拽拽? 讜转讜讛讬诐: 讻诪讛 讞讜拽拽?! 讻诪讛 砖爪专讬讱 诇讬讛 [诇讜] 注讚 砖讬砖诇讬诐 讗转 讙讜讘讛讜 诇注砖专讛. 讗诇讗 讬砖 诇讛讘讬谉 砖讛砖讗诇讛 讛讬讗 诪砖讻讜 讘讻诪讛. 讻诇讜诪专, 诪讛 爪专讬讱 诇讛讬讜转 讗讜专讻讛 讛诪讬谞讬诪诇讬 砖诇 讛讞驻讬专讛 诇讗讜专讱 讛诪讘讜讬. 专讘 讬讜住祝 讗诪专: 讘讗专讘注讛 讟驻讞讬诐, 讗讘讬讬 讗诪专: 讘讗专讘注 讗诪讜转.


讜诪爪讬注讬诐: 诇讬诪讗 [讛讗诐 诇讜诪专] 砖讘砖讬讟转 专' 讗诪讬 讜专' 讗住讬 拽诪讬驻诇讙讬 [谞讞诇拽讜], 讚讗讬转诪专 [砖谞讗诪专] 砖讚谞讜 讞讻诪讬诐 讘砖讗诇讛: 诪讘讜讬 砖谞驻专抓 讛讻讜转诇 诪爪讬讚讜 讘讞诇拽 讻诇驻讬 专讗砖讜 讘拽爪讛 讛诪讘讜讬 讛谞讜讟讛 诇专砖讜转 讛专讘讬诐, 诪讛 转拽谞讛 讬砖 诇讜? 讗讬转诪专 诪砖诪讬讛 [谞讗诪专 诪砖诪讜] 砖诇 专' 讗诪讬 讜专' 讗住讬: 讗诐 讬砖 砖诐 驻住 讗专讘注讛 讟驻讞讬诐 诇住转讜诐 讞诇拽 诪谉 讛讻讜转诇 讛驻专讜抓 鈥� 诪转讬专 讘驻专爪讛 砖讗讜专讻讛 注讚 注砖专 讗诪讜转.


讜讗诐 诇讗讜 砖讗讬谉 砖诐 驻住 讻讝讛, 讗诐 讛讬讛 讛讞诇诇 驻讞讜转 诪砖诇砖讛 讟驻讞讬诐 鈥� 诪转讬专 转讬拽讜谉 讛诪讘讜讬 (讘诇讞讬 讗讜 讘拽讜专讛) 诇讟诇讟诇 讘讜 诪讚讬谉 诇讘讜讚. 砖诇讜砖讛 鈥� 讗讬谞讜 诪转讬专. 讜谞讗诪专 讻讬 专讘 讬讜住祝 讗讬转 诇讬讛 [讬砖 诇讜, 讛讜讗 诪拽讘诇 ] 讗转 讚讘专讬 专' 讗诪讬, 讜讗讬诇讜 诇砖讬讟转 讗讘讬讬 诇讬转 诇讬讛 [讗讬谉 诇讜, 讗讬谞讜 诪拽讘诇] 讗转 砖讬讟转 专' 讗诪讬.


讜讚讜讞讬诐: 讗诪专 [讬讻讜诇 诇讜诪专] 诇讱 讗讘讬讬: 砖讗讬谉 诇讛砖讜讜转: 讛转诐 [砖诐] 讘讚讘专讬 专' 讗诪讬 住讜祝 诪讘讜讬 讻诇讜诪专, 讗讜转讜 诪讘讜讬 讛讬讛 诪转讞讬诇转讜 讻专讗讜讬, 讜讛转拽诇拽诇 诇讗讞专 讝诪谉. 讛讻讗 [讻讗谉 诪讚讜讘专] 转讞诇转 诪讘讜讬, 讻砖诪诇讻转讞讬诇讛 诇讗 讛讬讜 讘讜 讛转谞讗讬诐 讛注讜砖讬诐 讗讜转讜 诪讘讜讬, 讜讘诪拽专讛 讝讛: 讗讬 讗讬讻讗 [讗诐 讬砖] 讗专讘注 讗诪讜转 讘讗讜专讻讜 鈥� 讗讬谉 [讻谉] 讛专讬 讝讛 诪讘讜讬. 讗讬 [讗诐] 诇讗 鈥�/span> 诇讗 谞讞砖讘 诪讘讜讬.


讗诪专 讗讘讬讬: 诪谞讗 讗诪讬谞讗 诇讛 [诪谞讬谉 讗讜诪专 讗谞讬 讗讜转讛, 讗转 讚注转讬 讝讜] 砖爪专讬讱 诇讻诇 讛驻讞讜转 讗讜专讱 砖诇 讗专讘注 讗诪讜转 鈥� 讚转谞讬讗 [砖讻谉 砖谞讬谞讜 讘讘专讬讬转讗]: 讗讬谉 诪讘讜讬 谞讬转专 讘诇讞讬 讜拽讜专讛 讻讚讬谞讜 注讚 砖讬讛讜 讘转讬诐 讜讞爪专讜转 讙诐 讬讞讚 驻转讜讞讬诐 诇转讜讻讜 砖专拽 讻讙讜谉 讝讛 拽专讜讬 诪讘讜讬.


讜讗讬 [讜讗诐] 讻诇 讗讜专讱 讛诪讘讜讬 讗讬谞讜 讗诇讗 讗专讘注讛 讟驻讞讬诐 讛讬讻讬 诪砖讻讞转 诇讬讛 [讻讬爪讚 诪讜爪讗 讗转讛 讗讜转讛] 诪爪讬讗讜转 砖诪讘讜讬 拽爪专 讻讝讛 讬讛讬讜 讞爪专讜转 驻转讜讞讜转 诇讜, 讜讛专讬 讗讬谉 驻转讞 讘驻讞讜转 诪讗专讘注讛!


讜讻讬 转讬诪讗 讚驻转讞 [讜讗诐 转讗诪专 砖驻讜转讞] 诇讛 讘讚讜驻谉 讛讗诪爪注讬 讗转 驻转讞讬 讛讞爪专讜转, 砖讗诪谞诐 讗讜专讱 讛诪讘讜讬 拽讟谉 讘讬讜转专 讗讘诇 专讜讞讘讜 讙讚讜诇, 讜讘专讜讞讘讜 诪爪讜讬讬诐 砖谞讬 驻转讞讬诐 诇砖转讬 讞爪专讜转, 讜讗讜诇诐 讛讗诪专 [讜讛专讬 讗诪专] 专讘 谞讞诪谉: 谞拽讬讟讬谞谉 [诪讜讞讝拽讬诐 讗谞讜] 讘讛诇讻讛 讝讜, 讗讬讝讛讜 诪讘讜讬 砖谞讬转专 讘诇讞讬 讜拽讜专讛 鈥� 讻诇 砖讗专讻讜 讬转专 注诇 专讞讘讜, 讜讘转讬诐 讜讞爪专讜转 驻转讜讞讬诐 诇转讜讻讜. 讜讗诐 讗讜专讱 讛诪讘讜讬 讗专讘注讛 讟驻讞讬诐, 讛专讬 专讞讘讜 爪专讬讱 诇讛讬讜转 驻讞讜转 讗驻讬诇讜 诪讗专讘注讛.


讜诪转专抓 专讘 讬讜住祝: 讻讙讜谉 讚驻转讞 诇讬讛 [砖注砖讛 驻转讞讬诐 讘讜] 讘拽专谉 讝讜讬转, 讜讗讝 讬转讻谉 砖讬讛讬讜 砖谞讬 驻转讞讬诐 砖讻诇 讗讞讚 诪讛诐 专讞讘讜 诇驻讞讜转 讗专讘注讛 讟驻讞讬诐, 讗祝 砖讗讜专讱 讛诪讘讜讬 注爪诪讜 讗讬谞讜 讬转专 注诇 讗专讘注讛 讟驻讞讬诐.


讜注讜讚 讗诪专 讗讘讬讬: 诪谞讗 讗诪讬谞讗 诇讛 [诪谞讬谉 讗讜诪专 讗谞讬 讗讜转讛 讗转 讛诇讻转讬 讝讜] 鈥�/span> 砖讗诪专 专诪讬 讘专 讞诪讗 讗诪专 专讘 讛讜谞讗: 诇讞讬 讛讘讜诇讟 诪讚讜驻谞讜 砖诇 诪讘讜讬 讗诇 讞诇诇 讛诪讘讜讬, 讗诐 讛讬讛 讗专讻讜 砖诇 讛诇讞讬 驻讞讜转 诪讗专讘注 讗诪讜转 鈥� 谞讬讚讜谉 注讚讬讬谉 诪砖讜诐 诇讞讬 讜诪讜转专 诇讟诇讟诇 砖诐, 讜讗讬谞讜 爪专讬讱 诇讞讬 讗讞专 诇讛转讬专讜. 讗讘诇 讗诐 讛讬讛 讘讜诇讟 讗专讘注 讗诪讜转 鈥� 谞讬讚讜谉 讞诇拽 讝讛 诪砖讜诐 诪讘讜讬 讻讗讬诇讜 讛讬讛 诪讘讜讬 谞讜住祝 讘转讜讱 诪讘讜讬 讜爪专讬讱 诇讞讬 讗讞专 诇讛转讬专讜 讛专讬 砖讘驻讞讜转 诪讗专讘注 讗诪讜转 讗讬谉 转讜专转 诪讘讜讬 注诇讬讜, 讜讛专讬 讝讜 专讗讬讛 诇砖讬讟转 讗讘讬讬.


讜砖讜讗诇讬诐: 讜专讘 讬讜住祝 诪讛 讛讜讗 讗讜诪专 讘注谞讬谉 讝讛? 讜诪砖讬讘讬诐 砖讛讜讗 诪讞诇拽 讘讬谉 讛诪拽专讬诐: 诇讗驻讜拽讬 [讻讚讬 诇讛讜爪讬讗讜] 诪转讜专转 诇讞讬 鈥� 注讚 讚讗讬讻讗 [砖讬砖] 讘讜 讗专讘注 讗诪讜转. 讜讘驻讞讜转 诪讗专讘注 讗诪讜转 注讚讬讬谉 讚讬谞讜 讻诇讞讬, 讗讜诇诐 诇诪讬讛讜讬 [诇讛讬讜转] 诪讘讜讬 讗驻讬诇讜 讘讗专讘注讛 讟驻讞讬诐 谞诪讬 讛讜讬 [讙诐 讻谉 讛专讬 讛讜讗] 诪讘讜讬.


讘 讙讜驻讗 [讜诇讙讜祝 讛注谞讬谉], 讻讬讜谉 砖讛讜讝讻专讛 讛讛诇讻讛 讘讚专讱 讗讙讘, 讚谞讬诐 讜诪讘专专讬诐 讗讜转讛 注讻砖讬讜 诇讙讜驻讛. 讗诪专 专诪讬 讘专 讞诪讗 讗诪专 专讘 讛讜谞讗: 诇讞讬 讛讘讜诇讟 诪讚讜驻谞讜 砖诇 诪讘讜讬

